pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองโฆษกรัฐบาลเผย กรมอนามัยเตือนทำความสะอาด 10 สถานที่เสี่ยง แพร่เชื้อไวรัสโคโรนา
วันพุธที่ 12 กุมภาพันธ์ 2563
รองโฆษกรัฐบาลเผย กรมอนามัยเตือนทําความสะอาด 10 สถานที่เสี่ยง แพร่เชื้อไวรัสโคโรนา
รองโฆษกรัฐบาลเผย กรมอนามัยเตือนทําความสะอาด 10 สถานที่เสี่ยง แพร่เชื้อไวรัสโคโรนา
วันที่ 12 ก.พ.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กรมอนามัย กระทรวงสาธารณสุข ได้เผยแพร่ข้อมูลสถานที่เสี่ยงการแพร่กระจายเชื้อไวรัสโคโรนาสายพันธุ์ใหม่จาก 10 สถานที่ ประกอบด้วย 1. สถานที่ราชการ และสถานที่ทํางาน ขอให้ทําความสะอาดบริเวณที่สัมผัสบ่อย ๆ อย่างสม่ําเสมอ เช่น โต๊ะทํางาน คอมพิวเตอร์ อุปกรณ์ที่ใช้ทํางาน ที่จับประตู และห้องสุขา 2.รถแท็กซี่ รถตู้โดยสาร รถจักรยานยนต์รับจ้าง ขอให้ทําความสะอาดภายหลังมีการให้บริการเน้นไปที่บริเวณพื้นผิวที่ผู้โดยสารสัมผัสบ่อย ๆ เช่น ที่จับประตู เบาะที่นั่ง 3. เรือโดยสาร ให้นําแอลกอฮอล์เจลล้างมือ วางไว้พื้นที่ส่วนกลาง เช่น ห้องจําหน่ายตั๋ว และหมั่นทําความสะอาดราวจับ เก้าอี้นั่งในเรือ ที่เท้าแขน ราวบันได และท่าเทียบเรือ 4. ระบบขนส่งมวลชนทางราง เช่น รถไฟฟ้าบีทีเอส รถไฟฟ้าเอ็มอาร์ที รถไฟฟ้าแอร์พอร์ตเรียลลิงค์ และรถไฟ ให้ทําความสะอาดหลังการให้บริการเน้นไปที่บริเวณที่ผู้โดยสารสัมผัสบ่อย ๆ เช่น บริเวณที่นั่ง ที่จับ และบริเวณเหนือหัวผู้โดยสาร 5.ห้างสรรพสินค้า โรงแรม ฟิตเนส ให้นําแอลกอฮอล์เจลล้างมือวางไว้บริเวณประตูทางเข้าและทางออก บริเวณหน้าลิฟท์ รวมถึงทําความสะอาดที่จับประตู และห้องสุขขา
น.ส.ไตรศุลี กล่าวต่อว่า 6. ร้านอาหารขอให้หมั่นเช็ดทําความสะอาดที่บริเวณโต๊ะอาหารและเก้าอี้ด้วยน้ํายาฆ่าเชื้อ 7. โรงพยาบาลให้นําแอลกอฮอล์เจลล้างมือวางไว้ในบริเวณที่มีผู้ใช้บริการเป็นจํานวนมาก และให้ทําความสะอาดที่นั่ง ที่จับประตู ห้องสุขา 8. ห้องน้ําสาธารณะขอให้ทําความสะอาดที่จับสายฉีดชําระ พื้นห้องส้วม ที่รองนั่งโถส้วม ที่กดโถส้วม โถปัสสาวะ ที่เปิดก๊อกอ่างล้างมือและกลอนประตูหรือลูกบิด 9. ปั๊มน้ํามันให้ทําความสะอาดห้องสุขา ซึ่งมีผู้ใช้บริการเป็นจํานวนมาก เน้นที่สายจับฉีดชําระ บริเวณพื้นที่ห้องส้วม ที่รองนั่งโถส้วม ที่กดโถส้วม โถปัสสาวะ ที่เปิดก๊อกอ่างล้างมือ และกลอนประตูหรือลูกบิด และ 10. สถานีขนส่งผู้โดยสาร และสนามบิน ให้นําแอลกอฮอล์เจลล้างมือ วางไว้ที่บริเวณประตูทางเข้าและทางออก รวมถึงทําความสะอาดที่จับประตูห้องสุขา
“สําหรับการป้องกันไวรัสโคโรนาสายพันธ์ุใหม่นั้น ขอให้พี่น้องประชาชนสวมใส่หน้ากากอนามัยหรือหน้ากากผ้าทุกครั้งเมื่อต้องไปในพื้นที่เสี่ยงหรือมีคนแออัด รวมถึงรับประทานอาหารที่ปรุงสุกใหม่ หากจําเป็นต้องร่วมรับประทานอาหารกับผู้อื่นขอให้ใช้ช้อนกลางในการตักอาหาร นอกจากนี้ให้หมั่นล้างมือเป็นประจําโดยใช้สบู่หรือเจลล้างมือ ที่สําคัญขอให้ออกกําลังกายอย่างสม่ําเสมอเพื่อให้ร่างกายแข็งแร” น.ส.ไตรศุลี ระบุ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 9 เมษายน 2563 [กระทรวงสาธารณสุข]
วันพฤหัสบดีที่ 9 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 9 เมษายน 2563 [กระทรวงสาธารณสุข]
1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่ 5 มกราคม – 9 เมษายน 2563 (7.00 น.) พบผู้ป่วยยืนยันติดเชื้อจํานวน 1,509,435 ราย เสียชีวิต 88,333 ราย
รายงานข่าวกรณีโรคติดเชื้อไวรัสโคโรนา 2019(COVID-19)
ประจําวันที่ 9 เมษายน 2563
1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่ 5 มกราคม – 9 เมษายน 2563 (7.00 น.) พบผู้ป่วยยืนยันติดเชื้อจํานวน 1,509,435 ราย เสียชีวิต 88,333 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 427,101 ราย เสียชีวิต 14,668 ราย สเปนพบผู้ป่วย 148,220 ราย เสียชีวิต 14,792 ราย และอิตาลีพบผู้ป่วย 139,422 ราย เสียชีวิต 17,669 ราย
2. สถานการณ์ในประเทศไทย (8 เม.ย.63 เวลา 16.00 น.) ผู้ป่วยกลับบ้านได้ 52 ราย ผู้ป่วยรายใหม่ 54 ราย นับเป็นลําดับที่ 2,370-2,423 จําแนกเป็นกลุ่มดังนี้
กลุ่มที่ 1 ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 22 ราย
มีรายละเอียด ดังนี้
1.1   สัมผัสกับผู้ป่วยที่มีรายงานมาแล้ว 22 ราย
กลุ่มที่ 2 ผู้ป่วยรายใหม่ จํานวน 21 ราย มีรายละเอียด ดังนี้
2.1   คนที่เดินทางกลับจากต่างประเทศ 5 ราย (คนไทย 3 ราย / ต่างชาติ 2 ราย)
2.2   ไปสถานที่ชุมนุมชน 4 ราย
2.3   อาชีพเสี่ยง 8 ราย
2.4   บุคลากรทางการแพทย์ 4 ราย (สะสม 55 ราย)
กลุ่มที่ 3 ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 6 ราย
กลุ่มที่ 4 เดินทางมาจากอินโดนีเซียเข้า State Quarantines จํานวน 5 ราย
วันนี้ ได้รับรายงานผู้ป่วยเสียชีวิต 2 ราย
รายที่ 1 เป็นชายชาวฝรั่งเศส อายุ 74 ปี มีประวัติเดินทางกลับจากฝรั่งเศส และเดินทางไปเที่ยวโดยรถทัวร์ เข้ารับการรักษาที่โรงพยาบาลเอกชนแห่งหนึ่งในจังหวัดชลบุรี ด้วยอาการ ไข้ ไอ ปวดท้อง ส่งต่อรักษาที่โรงพยาบาลชลบุรี เสียชีวิตวันที่ 7 เมษายน 2563 (เป็นผู้เสียชีวิตรายที่ 31)
รายที่ 2 เป็นชายชาวไทยอายุ 82 ปี เข้ารักษาที่โรงพยาบาลส่งเสริมสุขภาพตําบล ด้วยอาการไข้ ไอ มีน้ํามูก หายใจลําบาก ส่งต่อรักษาที่โรงพยาบาลพระสมุทรเจดีย์ จังหวัดสมุทรปราการ เสียชีวิตวันที่ 8 เมษายน 2563 (เป็นผู้เสียชีวิตรายที่ 32)
โดยสรุปภาพรวมวันนี้มีผู้ป่วยกลับบ้านสะสม 940 ราย ยังรักษาในโรงพยาบาล 1,451 ราย ในจํานวนนี้เป็นผู้ป่วยอาการหนัก 36 ราย เสียชีวิตสะสม 32 ราย รวมผู้ป่วยสะสม 2,423 ราย
รัฐบาลไทย-ข่าวทำเนียบรัฐบาล-รอง นรม. ประวิตรฯ แนะปรับยุทธศาสตร์ กกท. ให้สอดคล้องกับยุค New Normal พร้อมกำชับให้ปลูกฝังนักกีฬาและเยาวชนไม่ยุ่งเกี่ยวสารต้องห้ามในการแข่งขันกีฬา
วันพุธที่ 24 มิถุนายน 2563
รอง นรม. ประวิตรฯ แนะปรับยุทธศาสตร์ กกท. ให้สอดคล้องกับยุค New Normal พร้อมกําชับให้ปลูกฝังนักกีฬาและเยาวชนไม่ยุ่งเกี่ยวสารต้องห้ามในการแข่งขันกีฬา
พลเอก ประวิตร วงษ์สุวรรณ รองนายกรัฐมนตรี แนะปรับยุทธศาสตร์ กกท. ให้สอดคล้องกับยุค New Normal พร้อมกําชับให้ปลูกฝังนักกีฬาและเยาวชนไม่ยุ่งเกี่ยวสารต้องห้ามในการแข่งขันกีฬา
วันนี้ (24 มิ.ย. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 7/2563 โดยมีหน่วยงานที่เกี่ยวข้องร่วมประชุม สรุปสาระสําคัญ ดังนี้
ที่ประชุมมีมติเห็นชอบการปรับปรุง เปลี่ยนแปลงรายละเอียด หรือค่าเป้าหมายตัวชี้วัดยุทธศาสตร์ ของการกีฬาแห่งประเทศไทย (กกท.) เพื่อให้แผนปฏิบัติการ/แผนธุรกิจ ประจําปี 2563 สอดคล้องกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) อาทิ การเก็บตัวฝึกซ้อมที่บ้านของนักกีฬาที่ผ่านการคัดเลือกเข้าร่วมการแข่งขันกีฬาโอลิมปิกส์เกมส์และกีฬาพาราลิมปิกเกมส์ เพื่อรักษาศักยภาพในการแข่งขัน เนื่องจากได้มีการเลื่อนการแข่งขันไปในปีงบประมาณ พ.ศ. 2564
ทั้งนี้ ที่ประชุมได้มีมติเห็นชอบการปรับเป้าหมายตัวชี้วัดมูลค่าทางเศรษฐกิจจากกิจกรรมกีฬาเพื่อส่งเสริมและสนับสนุนอุตสาหกรรมกีฬา ให้สอดคล้องผลกระทบจากการแพร่ระบาดของเชื้อไวรัสโควิด-19 ทําให้เกิดข้อจํากัดในการเดินทางของนักกีฬา และผู้ชมชาวต่างชาติที่ต้องการเดินทางเข้าประเทศไทย จึงต้องพิจารณาการจัดการรายการแข่งขันกีฬาเป็นเลิศ แข่งขันกีฬาอาชีพและกีฬาเพื่อการท่องเที่ยวและนันทนาการ (Sports Tourism) ในรูปแบบ New Normal เพื่อตอบรับแนวทางการท่องเที่ยวแห่งประเทศไทยอีกด้วย
โอกาสนี้ รองนายกรัฐมนตรีมอบหมายให้กระทรวงการท่องเที่ยวและกีฬา การกีฬาแห่งประเทศไทย และหน่วยงานที่เกี่ยวข้อง ติดตามที่ประเทศไทยเป็นเจ้าภาพในการจัดการแข่งขันกีฬาเอเชียนอินดอร์-มาร์เชียลอาร์ตสเกมส์ ครั้งที่ 6 ในปี พ.ศ. 2564 (Asian Indoor and Martial Arts Games 2021) โดยกําชับให้ติดตาม ตรวจสอบการใช้สารต้องห้ามที่ใช้ในการแข่งกีฬา รวมถึงการปรับกฎระเบียบให้มีความเข้มงวด พร้อมเสนอให้มีการจัดอบรม สัมมนา เพื่อปลูกฝังให้นักกีฬาและเยาวชน มีความตระหนักรู้เรื่องดังกล่าว เพื่อเป็นการแสดงเจตจํานงและความตั้งใจในการเป็นเจ้าภาพจัดการแข่งขันของประเทศไทยด้วย
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส.จัดพิธีถวายพระพรพระบาทสมเด็จพระเจ้าอยู่หัว
วันพฤหัสบดีที่ 23 กรกฎาคม 2563
ทส.จัดพิธีถวายพระพรพระบาทสมเด็จพระเจ้าอยู่หัว
ทส.จัดพิธีถวายพระพรพระบาทสมเด็จพระเจ้าอยู่หัว
ทส.จัดพิธีถวายพระพรพระบาทสมเด็จพระเจ้าอยู่หัว
วันนี้ (22 ก.ค. 63) เวลา 8.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหาร ข้าราชการ พนักงาน และเจ้าหน้าที่กระทรวงทรัพยากรธรรมชาติและสิ่งแวดล้อม ร่วมพิธีถวายพระพรชัยมงคลแด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563 และถวายสัตย์ปฏิญาณเพื่อเป็นข้าราชการที่ดีและพลังของแผ่นดิน พร้อมร่วมลงนามถวายพระพรฯ เพื่อแสดงความจงรักภักดีและสํานึกในพระมหากรุณาธิคุณอันหาที่สุดมิได้ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าเกษตรอินทรีย์
วันศุกร์ที่ 21 ธันวาคม 2561
กระทรวงเกษตรฯ เดินหน้าเกษตรอินทรีย์
กระทรวงเกษตรฯ เดินหน้าเกษตรอินทรีย์ ปลุกจังหวัดเตรียมพร้อมต่อเนื่อง หนุนบูรณาการทุกหน่วยงานสร้างการรับรู้ถึงประชาชนอย่างกว้างขวาง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดภายหลังเป็นประธานการประชุมคณะกรรมการพัฒนาเกษตรอินทรีย์แห่งชาติ ณ กระทรวงเกษตรและสหกรณ์ ว่า การขับเคลื่อนเกษตรอินทรีย์ได้ยึดการทํางานเชิงพื้นที่เป็นหลัก โดยกระทรวงเกษตรและสหกรณ์ กระทรวงมหาดไทย และหน่วยงานต่าง ๆ ที่เกี่ยวข้อง ได้ร่วมกันบูรณาการขับเคลื่อนเกษตรอินทรีย์ของแต่ละจังหวัด ขยายผลครอบคลุมทั้ง 13 กลุ่มจังหวัด 56 จังหวัด ภายใต้การกํากับติดตามการดําเนินงานของคณะอนุกรรมการพัฒนาการเกษตรและสหกรณ์จังหวัด ซึ่งมีผู้ว่าราชการจังหวัดเป็นประธาน และเกษตรและสหกรณ์จังหวัดเป็นอนุกรรมการและเลขานุการ โดยได้มีการประชุมหารือทุกภาคส่วนให้ทุกจังหวัดมีการเตรียมความพร้อมขับเคลื่อนเกษตรอินทรีย์ร่วมกัน ในมีพื้นที่เป้าหมายเกษตรอินทรีย์รวม 4,778,039 ไร่ ทั้งนี้ เพื่อให้การขับเคลื่อนพัฒนาเกษตรอินทรีย์เป็นไปอย่างมีประสิทธิภาพตลอดทั้งขยายผลสร้างการรับรู้อย่างกว้างขวาง จึงได้มีการพิจารณาแต่งตั้งคณะอนุกรรมการขับเคลื่อนการพัฒนาเกษตรอินทรีย์แห่งชาติเพิ่มเติม โดยเพิ่มส่วนราชการที่เกี่ยวข้อง ได้แก่ กระทรวงดิจิทัลเพื่อเศรษฐกิจและสังคม กรมส่งเสริมการปกครองส่วนท้องถิ่น กรมส่งเสริมสหกรณ์ กรมพัฒนาที่ดิน และสํานักงานปฏิรูปที่ดินเพื่อเกษตรกรรม
นอกจากนี้ ได้รับทราบแนวทางการดําเนินงานของคณะอนุกรรมการขับเคลื่อนการพัฒนาเกษตรอินทรีย์แห่งชาติ ที่มี นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เป็นประธาน ซึ่งได้ดําเนินการเชื่อมโยงระหว่างเกษตรกร ผู้ผลิต และการตลาด ยึดหลักการตลาดนําการผลิต มุ่งพัฒนาพืชผลการผลิตให้มีประสิทธิภาพ โดยแนวทางการพัฒนาได้มีการดําเนินการเป็นขั้นบันได เริ่มตั้งแต่การทําเกษตรชุมชน เกษตรยั่งยืน เกษตรปลอดภัย และเกษตรอินทรีย์ นอกจากนี้ กระทรวงเกษตรและสหกรณ์ ได้ร่วมกับกระทรวงสาธารณสุข ในการผนึกกําลังขับเคลื่อนเกษตรอินทรีย์ในกิจกรรมร่วมกัน โดยโรงพยาบาลที่มีความพร้อมจะรับซื้อผลผลิตเกษตรอินทรีย์จากเกษตรกร พร้อมทั้งสร้างการรับรู้และความเข้าใจให้กับประชาชนได้เข้าใจถึงประโยชน์ของพืชผลเกษตรอินทรีย์มากขึ้นด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงเกษตรฯ ชี้แจงกรณีเลขาธิการสมาคมองค์การพิทักษ์รัฐธรรมนูญไทย ตั้งข้อสังเกตกรมปศุสัตว์ไม่สามารถแจ้งความนายเปรมชัย กรรณสูต ข้อหาทารุณกรรมสัตว์ ตาม พ.ร.บ.ป้องกันการทารุณกรรมฯ
วันจันทร์ที่ 26 กุมภาพันธ์ 2561
กระทรวงเกษตรฯ ชี้แจงกรณีเลขาธิการสมาคมองค์การพิทักษ์รัฐธรรมนูญไทย ตั้งข้อสังเกตกรมปศุสัตว์ไม่สามารถแจ้งความนายเปรมชัย กรรณสูต ข้อหาทารุณกรรมสัตว์ ตาม พ.ร.บ.ป้องกันการทารุณกรรมฯ
กระทรวงเกษตรฯ ชี้แจง กรณีเลขาธิการสมาคมองค์การพิทักษ์รัฐธรรมนูญไทย ตั้งข้อสังเกตกรมปศุสัตว์ไม่สามารถแจ้งความนายเปรมชัย กรรณสูต ในข้อหาทารุณกรรมสัตว์ ตาม พ.ร.บ.ป้องกันการทารุณกรรมและจัดสวัสดิภาพสัตว์ฯ
วันที่ 25 กุมภาพันธ์ 2561 นายสรวิศ ธานีโต โฆษกและผู้ตรวจราชการกระทรวงเกษตรและสหกรณ์ ชี้แจงประเด็น นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย ที่ตั้งข้อสังเกตว่ากรมปศุสัตว์ไม่สามารถแจ้งความนายเปรมชัย กรรณสูตในข้อหาทารุณกรรมสัตว์ตามพระราชบัญญัติป้องกันการทารุณกรรมและจัดสวัสดิภาพสัตว์ พ.ศ. 2557 ได้ ดังนี้
ข้อเท็จจริง : นายเปรมชัย กรรณสูตและพวก ได้ใช้ปืนยิงเสือดําซึ่งเป็นสัตว์ป่าคุ้มครองในเขตอุทยานแห่งชาติ โดยพนักงานสอบสวนได้ดําเนินคดีกับนายเปรมชัย และพวก ตามกฎหมายสงวนและคุ้มครองสัตว์ป่า โดยไม่สามารถดําเนินคดีในข้อหาทารุณกรรมสัตว์ตามกฎหมายว่าด้วยการป้องกันการทารุณกรรมสัตว์ และจัดการสวัสดิภาพสัตว์ เนื่องจากเสือดํามิได้ถูกกําหนดเป็นสัตว์ตามธรรมชาติ
การดําเนินการ : การแจ้งความดําเนินคดีทารุณกรรมสัตว์ป่าคุ้มครอง กรณีเสือดําหากมีการล่าหรือทําร้ายหรือทารุณกรรมนั้น เป็นการผิดตาม พรบ. สงวนและคุ้มครองสัตว์ป่า มีโทษจําคุกไม่เกิน 4 ปี ปรับไม่เกิน 4 หมื่นบาท หรือทั้งจําทั้งปรับ ซึ่งเป็นกฎหมายเฉพาะสัตว์ธรรมชาติ ตามกฎหมายว่าด้วยการป้องกันการทารุณกรรมสัตว์นั้นจะปิดช่องว่างกรณีสัตว์ป่าหรือสัตว์ชนิดอื่นซึ่งกฎหมายเข้าไปคุ้มครองไม่ถึง ส่วนสัตว์ป่าที่มีผู้นํามาเลี้ยงกฎหมายว่าด้วยการป้องกันการทารุณกรรมสัตว์ จะคุ้มครองอยู่แล้ว หากมีการทารุณกรรมต้องรับผิดจําคุกไม่เกิน 2 ปี ปรับไม่เกิน 4 หมื่นบาท และกรณีดังกล่าวเป็นการกระทําผิดกรรมเดียวหลายบท ศาลจะลงโทษบทหนักตามกฎหมายว่าด้วยการสงวนและคุ้มครองสัตว์ป่าซึ่งเป็นบทหนักอยู่แล้ว
กรณีการตรากฎหมายลําดับรองเกี่ยวกับสัตว์ธรรมชาตินั้น คณะกรรมการป้องกันการทารุณกรรมสัตว์ได้แต่งตั้งคณะอนุกรรมการฯ ด้านวิชาการและกฎหมายเพื่อพิจารณาไว้แล้ว มีนักวิชาการสัตวแพทย์ หน่วยงานที่เกี่ยวข้อง องค์กรป้องกันการทารุณกรรมสัตว์ และสถานสงเคราะห์สัตว์ร่วมเป็นกรรมการและอนุกรรมการไว้แล้ว และได้มีการพิจารณามาหลายครั้ง แต่ยังหาข้อยุติไม่ได้ ซึ่งเป็นการออกกฎหมายทางเทคนิค ต้องพิจารณาเหตุผลและความจําเป็น ชนิดของสัตว์ ผลกระทบที่อาจเกิดขึ้นกับประชาชนและประโยชน์ส่วนรวมและประเทศชาติ และไม้ซ้ําซ้อนกับกฎหมายอื่น ๆ โดยต้องนําเสนอให้คณะกรรมการฯ ให้พิจารณาเห็นชอบ ซึ่งจะแล้วเสร็จภายใน วันที่ 9 มีนาคม 2561 นี้
-----------------------
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลพร้อมออกสลากสัญจร งวดประจำวันที่ 1 มีนาคม 2563 นี้ ที่จังหวัดลพบุรี
วันพฤหัสบดีที่ 27 กุมภาพันธ์ 2563
สํานักงานสลากกินแบ่งรัฐบาลพร้อมออกสลากสัญจร งวดประจําวันที่ 1 มีนาคม 2563 นี้ ที่จังหวัดลพบุรี
ในการออกรางวัลงวดประจําวันที่ 1 มีนาคม 2563 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ แหล่งสมาคมหน่วยบัญชาการสงครามพิเศษ จังหวัดลพบุรี
พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดประจําวันที่ 1 มีนาคม 2563 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ แหล่งสมาคมหน่วยบัญชาการสงครามพิเศษ จังหวัดลพบุรี เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทําการหลอกลวงต้มตุ๋น ผ่านทางสังคมออนไลน์และการส่งจดหมายแอบอ้างว่าสามารถให้ตัวเลขที่จะออกรางวัลได้ สําหรับการออกรางวัลครั้งนี้ ผู้ว่าราชการจังหวัดลพบุรี ให้เกียรติเป็นประธานกรรมการออกรางวัล รวมทั้งข้าราชการระดับสูง ผู้นําชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล รวมทั้งจะเชิญข้าราชการหรือบุคลากรของจังหวัดร่วมทําหน้าที่หมุนวงล้อสลับกับพนักงานหมุนวงล้อของสํานักงานสลากกินแบ่งรัฐบาลด้วย
ประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนําบัตรประจําตัวประชาชนแสดงในวันดังกล่าวด้วย นอกจากนี้ ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์ไทยรัฐทีวี ตั้งแต่เวลา 14.00 น. เป็นต้นไป
- สถานีโทรทัศน์อมรินทร์ ทีวี ตั้งแต่เวลา 13.50 น. เป็นต้นไป
- LINE TODAY ตั้งแต่เวลา 14.30 น. เป็นต้นไป
- เว็บไซต์สํานักงานสลากกินแบ่งรัฐบาล www.glo.or.th ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
ผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมเพื่อดูแลสังคม โดยร่วมกับสถาบันสุขภาพเด็กแห่งชาติมหาราชินี บริการตรวจรักษาโรคทั่วไป และจัดเลี้ยงอาหารกลางวันเด็กที่อยู่ในความดูแลของโรงเรียนลพบุรีปัญญานุกูล ในวันที่ 29 กุมภาพันธ์ 2563 และในวันที่ 1 มีนาคม 2563 จัดให้บริการตรวจรักษาโรคทั่วไปแก่ประชาชนทั่วไป ณ บริเวณแหล่งสมาคมหน่วยบัญชาการสงครามพิเศษ จังหวัดลพบุรี สํานักงานสลากกินแบ่งรัฐบาลจึงขอเชิญประชาชนชาวจังหวัดลพบุรีและจังหวัดใกล้เคียง ร่วมชมการออกรางวัลสลากสัญจรครั้งนี้ได้ในวันที่ 1 มีนาคม 2563 รวมทั้งติดตามความเคลื่อนไหวและภารกิจที่น่าสนใจของสํานักงานสลากกินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล-โครงการประกันรายได้เกษตรกรผู้ปลูกข้าว ปี 2562/63
วันจันทร์ที่ 26 สิงหาคม 2562
โครงการประกันรายได้เกษตรกรผู้ปลูกข้าว ปี 2562/63
วันเสาร์ที่ 24 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
คณะกรรมการนโยบายและบริหารข้าวแห่งชาติอนุมัติหลักการโครงการประกันรายได้เกษตรกรผู้ปลูกข้าว ปี 2562/63 (รอบที่ 1) โดยกําหนดราคาและปริมาณประกันรายได้ ณ ราคาความชื้นไม่เกิน 15% ไม่เกินครัวเรือนละ 40 ไร่ ได้แก่ ข้าวเปลือกหอมมะลิ ประกันรายได้ 15,000 บาท/ตัน ครัวเรือนละไม่เกิน 14 ตัน ข้าวเปลือกหอมมะลินอกพื้นที่ ประกันรายได้ 14,000 บาท/ตัน ครัวเรือนละไม่เกิน 16 ตัน ข้าวเปลือกเจ้า ประกันรายได้ 10,000 บาท/ตัน ครัวเรือนละไม่เกิน 30 ตัน ข้าวเปลือกหอมปทุม ประกันรายได้ 11,000 บาท/ตัน ครัวเรือนละไม่เกิน 25 ตัน ข้าวเปลือกเหนียว ประกันรายได้ 12,000 บาท/ตัน ครัวเรือนละไม่เกิน 16 ตัน โดยจะเสนอให้คณะรัฐมนตรีพิจารณาต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ยธ. หารือแนวทางการส่งเสริมและคุ้มครองสิทธิมนุษยชน และการปรับปรุงกฎหมายกรณีการขายฝาก
วันพฤหัสบดีที่ 19 เมษายน 2561
ยธ. หารือแนวทางการส่งเสริมและคุ้มครองสิทธิมนุษยชน และการปรับปรุงกฎหมายกรณีการขายฝาก
กระทรวงยุติธรรมหารือแนวทางการส่งเสริมและคุ้มครองสิทธิมนุษยชน และการปรับปรุงกฎหมายกรณีการขายฝาก
ในวันพุธที่ ๑๘เมษายน ๒๕๖๑ เวลา ๑๔.๐๐ น.
ณ ห้องประชุมกระทรวงยุติธรรม ๒ชั้น ๘อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมเพื่อพิจารณาข้อเสนอแนะมาตรการหรือแนวทางในการส่งเสริม
และคุ้มครองสิทธิมนุษยชน รวมทั้งการปรับปรุงกฎหมายกรณีการขายฝากตามประมวลกฎหมาย
แพ่งและพาณิชย์ของคณะกรรมการสิทธิมนุษยชนแห่งชาติ
โดยกระทรวงยุติธรรมได้รับมอบหมายให้เป็นหน่วยงานหลักรับข้อเสนอแนะมาตรการหรือแนวทาง
ในการส่งเสริมและคุ้มครองสิทธิมนุษยชน รวมทั้งการปรับปรุงกฎหมายกรณีการขายฝาก
ตามประมวลกฎหมายแพ่งและพาณิชย์ของคณะกรรมการสิทธิมนุษยชนแห่งชาติ
โดยข้อเสนอแนะจากคณะกรรมการสิทธิมนุษยชนแห่งชาติ ได้เสนอมาตรการหรือแนวทางในการส่งเสริม
และคุ้มครองสิทธิมนุษยชน อาทิ การพิจารณากําหนดกลไกให้ความช่วยเหลือโดยสถาบันการเงินของรัฐ
ในกรณีที่ลูกหนี้ไม่สามารถหาทรัพย์สินมาไถ่ทรัพย์สินที่ขายฝากภายในระยะเวลาที่กําหนด
รวมทั้งการปรับปรุงประมวลกฎหมายแพ่งและพาณิชย์ว่าด้วยเรื่องขายฝาก เพื่อให้กฎหมายทันต่อสถานการณ์ปัจจุบันและเกิดความเป็นธรรมต่อลูกหนี้ผู้ขายฝาก โดยเฉพาะการกําหนดระยะเวลาที่เหมาะสม
เพื่อให้ผู้ขายฝากสามารถนําเงินหรือทรัพย์สินมาไถ่ถอนทรัพย์ที่ขายฝาก
ในส่วนของกระทรวงยุติธรรม ได้แต่งตั้งคณะกรรมการศึกษาสถานการณ์ปัญหาการขายฝากที่ไม่เป็นธรรม
เพื่อพิจารณาแนวทางการแก้ไขปัญหาหรือให้ความช่วยเหลือแก่ประชาชนผู้ที่ได้รับผลกระทบจากการขายฝาก
โดยมีข้อเสนอแนะไม่เห็นชอบให้ยกเลิกกฎหมายขายฝาก เนื่องจากยังมีความจําเป็นสําหรับภาคธุรกิจและประชาชนในการเข้าถึงแหล่งเงินทุน แต่ควรเสนอให้แก้ไขเพิ่มเติมประมวลกฎหมายแพ่งและพาณิชย์
การจัดตั้งหน่วยงานกลางเพื่อขึ้นทะเบียนผู้รับซื้อฝาก โดยการตราเป็นกฎหมายเฉพาะ
หรือการจัดหาแหล่งเงินทุนที่เข้าถึงง่ายและส่งเสริมสถาบันการเงินชุมชน
สําหรับที่ประชุมในครั้งนี้ได้นําข้อเสนอแนะของคณะกรรมการสิทธิมนุษยชนแห่งชาติและคณะกรรมการศึกษาสถานการณ์ปัญหาการขายฝากที่ไม่เป็นธรรม พิจารณาร่วมกับหน่วยงานที่เกี่ยวข้อง ประกอบด้วย
สํานักงานศาลยุติธรรม สํานักงานคณะกรรมการกฤษฎีกา กระทรวงเกษตรและสหกรณ์ กระทรวงการคลัง กระทรวงมหาดไทย โดยที่ประชุมได้หารือเกี่ยวกับการให้ความช่วยเหลือลูกหนี้
กลไกควบคุมและตรวจสอบสัญญาขายฝาก การแก้ไขปรับปรุงกฎหมาย รวมทั้งการจัดหาแหล่งเงินทุน
เพื่อสรุปผลการพิจารณาและข้อเสนอแนะส่งให้สํานักเลขาธิการคณะรัฐมนตรีต่อไป
รัฐบาลไทย-ข่าวทำเนียบรัฐบาล-การผ่อนคลาย 5 กิจกรรม เฟส 5 "ผับ-บาร์-คาราโอเกะ"
วันจันทร์ที่ 29 มิถุนายน 2563
การผ่อนคลาย 5 กิจกรรม เฟส 5 "ผับ-บาร์-คาราโอเกะ"
ข้อกําหนดสําหรับพนักงาน และผู้ใช้บริการ
Q : ผ่อนคลาย 5 กิจกรรม เฟส 5 "ผับ-บาร์-คาราโอเกะ"
A : ข้อกําหนดสําหรับพนักงาน
- พนักงานใส่หน้ากากอนามัย
- จัดพื้นที่ผู้ใช้บริการหรือเวัน 2 เมตร และเฟซชิลด์ตลอดเวลา
- ให้มีผู้ควบคุมไม่ให้กิดการรวมกลุ่ม ตะโกน เดินไปเดินมา
- ผู้แสดงบนเวทีต้องสวมเฟซชิลด์
- งดเด็กนั่งดริ๊ง
Q : ผ่อนคลาย 5 กิจกรรม เฟส 5 "ผับ-บาร์-คาราโอเกะ"
A : ข้อกําหนดสําหรับผู้ใช้บริการ
- ต้องลงทะเบียนข้า-ออกผ่าน APP ไทยชนะ
- งดการส่งเสียงร้องเพลงและเต้นรํา
- ห้ามจัดกิจกรรมที่มีการรวมกลุ่มการเชียร์
- งดรวมกลุ่มเที่ยวเกิน 5 คน
- งดโต๊ะพูลเป้าลูกดอก ตู้เกม
รัฐบาลไทย-ข่าวทำเนียบรัฐบาล-นายกรัฐมนตรีให้สัมภาษณ์เกี่ยวกับกรณีสถานการณ์รัฐยะไข่
วันอังคารที่ 29 สิงหาคม 2560
นายกรัฐมนตรีให้สัมภาษณ์เกี่ยวกับกรณีสถานการณ์รัฐยะไข่
นายกรัฐมนตรีให้สัมภาษณ์เกี่ยวกับกรณีสถานการณ์รัฐยะไข่
วันนี้ (29 สิงหาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์แก่สื่อมวลชนเกี่ยวกับ สถานการณ์ความรุนแรงที่เกิดขึ้นในรัฐยะไข่ สาธารณรัฐแห่งสหภาพเมียนมา ว่าเป็นเรื่องภายในประเทศของเมียนมา โดยนายกรัฐมนตรีหวังว่าสถานการณ์จะมีความสงบเรียบร้อยโดยเร็ว และรัฐบาลไทยพร้อมให้การสนับสนุน ดูแลแก่ผู้อพยพชาวรัฐยะไข่ที่ได้รับผลกระทบ
โอกาสนี้นายกรัฐมนตรีกล่าวว่าได้มอบหมายกระทรวงกลาโหมให้ชี้แจง หากเกิดความรุนแรงขึ้นประเทศไทยก็พร้อมที่จะรับผู้อพยพจากรัฐยะไข่เพื่อให้การพักพิงชั่วคราว และจะทยอยส่งผู้อพยพกลับหลังจากสถานการณ์คลี่คลายไปในทิศทางที่ดีขึ้น อย่างไรก็ตามต้องเคารพการตัดสินใจของผู้อพยพ ซึ่งรัฐบาลไทยได้ปฏิบัติตามการคุ้มครองสิทธิและความเป็นอยู่ของผู้ลี้ภัย (UNHCR)
รัฐบาลไทย-ข่าวทำเนียบรัฐบาล-สธ. สั่งสอบข้อเท็จจริงกรณีการบริการที่อำนาจเจริญ
วันอังคารที่ 19 พฤศจิกายน 2562
สธ. สั่งสอบข้อเท็จจริงกรณีการบริการที่อํานาจเจริญ
กระทรวงสาธารณสุข ส่งทีมผู้บริหาร ตัวแทนวิชาชีพ ราชวิทยาลัย ตรวจสอบข้อเท็จจริงกรณีแทรกคิวห้องผ่าตัดที่จังหวัดอํานาจเจริญ พร้อมให้ความเป็นธรรมกับทุกฝ่าย ชี้การแสดงพฤติกรรมต้องให้เกียรติเพื่อนร่วมวิชาชีพ
กระทรวงสาธารณสุข ส่งทีมผู้บริหาร ตัวแทนวิชาชีพ ราชวิทยาลัย ตรวจสอบข้อเท็จจริงกรณีแทรกคิวห้องผ่าตัดที่จังหวัดอํานาจเจริญพร้อมให้ความเป็นธรรมกับทุกฝ่ายชี้การแสดงพฤติกรรมต้องให้เกียรติเพื่อนร่วมวิชาชีพ
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า การทํางานร่วมกันในกระทรวงสาธารณสุข เป็นการทํางานร่วมกันเป็นทีมในหลายสาขาวิชาชีพ สําหรับเรื่องที่เกิดขึ้นที่โรงพยาบาลแห่งหนึ่งในจังหวัดอํานาจเจริญนั้น กระทรวงสาธารณสุขก็ไม่ได้นิ่งนอนใจ ตั้งคณะกรรมการสอบข้อเท็จจริงทั้งในส่วนจังหวัด และส่งทีมจากส่วนกลาง มีนายแพทย์ยงยศ ธรรมวุฒิ รองปลัดกระทรวงสาธารณสุข ที่ดูแลด้านพัฒนาการแพทย์เป็นหลัก พร้อมตัวแทนสหวิชาชีพ อาทิ สภาการพยาบาล สํานักการพยาบาล แพทยสภา แพทยสมาคม ราชวิทยาลัย และหน่วยงานที่เกี่ยวข้องเข้าร่วมหารือและหาทางออกที่เหมาะสม
นายแพทย์สุขุมกล่าวต่อว่าสําหรับการให้บริการผู้ป่วยเน้นคนไข้เป็นศูนย์กลางให้บริการตามความเร่งด่วนจําเป็น เช่นกรณีห้องผ่าตัด มีเกณฑ์อันดับแรกคือผู้ป่วยฉุกเฉินต้องได้รับการผ่าตัดทันที และผู้ป่วยที่นัดผ่าตัดตามคิวปกติ ซึ่งต้องดูความจําเป็นในหลายมิติ ส่วนกรณีที่เกิดขึ้นที่อํานาจเจริญเป็นการนัดผ่าตัดในเวลาราชการ แต่มีการขอแทรกคิว ทําให้ผู้ป่วยที่นัดไว้ไม่ได้ทําการผ่าตัดตามเวลาที่กําหนดจึงเกิดปัญหาขึ้นส่วนกรณีที่มีข้อมูลจากสื่อโซเชียลว่ามีการเรียกรับเงินพิเศษต้องขอสอบข้อเท็จจริงก่อนอย่างไรก็ตามการรับเงินพิเศษจากผู้รับบริการถือว่าเป็นสิ่งไม่สามารถกระทําได้หากผู้ป่วยต้องการบริการพิเศษ กระทรวงสาธารณสุขได้ผลักดันให้อยู่ในระบบบริการคลินิกเฉพาะทางนอกเวลาราชการประชาชนสามารถใช้บริการได้
“เราให้ความสําคัญกับบุคลากรทุกระดับ ทุกวิชาชีพมีความสําคัญและมีคุณค่า ขอให้ยึดหลักความปลอดภัยของผู้ป่วย และคุณภาพมาตรฐานการบริการ การทํางานเป็นทีมต้องไม่ใช้อารมณ์ส่วนตัว และต้องให้เกียรติทุกคน เบื้องต้นต้องสอบหาข้อเท็จจริงจากคู่กรณีและรอบด้าน พร้อมให้ความเป็นธรรมกับทุกฝ่าย” นายแพทย์สุขุมกล่าว
**************************************** 19 พฤศจิกายน 2562
รัฐบาลไทย-ข่าวทำเนียบรัฐบาล-กระทรวงอุตสาหกรรมร่วมรณรงค์ "คน รัก คลอง” “ไม่ทิ้ง ไม่เท ทุ่มทำความดี” ณ ทำเนียบรัฐบาล
วันเสาร์ที่ 15 ธันวาคม 2561
กระทรวงอุตสาหกรรมร่วมรณรงค์ "คน รัก คลอง” “ไม่ทิ้ง ไม่เท ทุ่มทําความดี” ณ ทําเนียบรัฐบาล
นายสมชาย หาญหิรัญ รัฐมนตรีช่วยว่าการกระทรวงอุตสาหกรรมพร้อมภริยา ร่วมกิจกรรมจิตอาสาในนามรัฐบาล “เราทําความ ดี ด้วยหัวใจ” เดินรณรงค์ “คน รัก คลอง” “ไม่ทิ้ง ไม่เท ทุ่มทําความดี” เพื่อบําเพ็ญสาธารณประโยชน์ อุทิศถวายพระราชกุศล ณ ทําเนียบรัฐบาล
วันนี้ (15 ธันวาคม 2561) เวลา 06.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรมพร้อมภริยา และนายสุรพล ชามาตย์ รองปลัดกระทรวงอุตสาหกรรม นําผู้บริหาร ข้าราชการและพนักงานกระทรวงอุตสาหกรรม รวม จํานวน 57 คน ร่วมกิจกรรมจิตอาสาในนามรัฐบาล “เราทําความ ดี ด้วยหัวใจ” เดินรณรงค์ “คน รัก คลอง” “ไม่ทิ้ง ไม่เท ทุ่มทําความดี” เพื่อบําเพ็ญสาธารณประโยชน์ อุทิศถวายพระราชกุศล เนื่องในโอกาสวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร และสืบสานพระราชดําริสมเด็จพระเจ้าอยู่หัว ในการดูแล รักษา พัฒนาลําน้ําและคูคลอง อีกทั้งเป็นต้นแบบในการสร้างการรับรู้ให้ประชาชนตระหนักถึงความสําคัญของแม่น้ําลําคลอง ร่วมกันดูแลรักษาให้มีคุณภาพอย่างยั่งยืนต่อไป
โดยมี พล.อ.ประยุทธ์ จันทร์โอชา นายกรัฐมนตรี เป็นประธานในพิธีเปิด ณ ทําเนียบรัฐบาล พร้อมนําหัวหน้าหน่วยงานภาครัฐ ภาคเอกชน จิตอาสาฯ และประชาชน ร่วมกิจกรรมเดินรณรงค์บริเวณแนวเลียบคลองเปรมประชากร จากหน้าทําเนียบรัฐบาล ถึงวัดเบญจมบพิตรดุสิตวนารามราชวรวิหาร ระยะทาง 5.4 กิโลเมตร